CELEX: C2006/154/12
Language: el
Date: 2006-07-01 00:00:00
Title: Υπόθεση C-163/06 P: Αναίρεση που άσκησε στις  27 Μαρτίου 2006  η Επιτροπή των Ευρωπαϊκών Κοινοτήτων κατά της αποφάσεως που εξέδωσε το Πρωτοδικείο στις  9 Ιανουαρίου 2006  στην υπόθεση T-177/05, Φινλανδική Δημοκρατία κατά Επιτροπής των Ευρωπαϊκών Κοινοτήτων

1.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 154/6
            
         Αναίρεση που άσκησε στις 27 Μαρτίου 2006 η Επιτροπή των Ευρωπαϊκών Κοινοτήτων κατά της αποφάσεως που εξέδωσε το Πρωτοδικείο στις 9 Ιανουαρίου 2006 στην υπόθεση T-177/05, Φινλανδική Δημοκρατία κατά Επιτροπής των Ευρωπαϊκών Κοινοτήτων
   (Υπόθεση C-163/06 P)
   (2006/C 154/12)
   Γλώσσα διαδικασίας: η φινλανδική
   Διάδικοι
   
      Αναιρεσείουσα: Φινλανδική Δημοκρατία (εκπρόσωπος: E. Bygglin)
   
      Αντίδικος στην αναιρετική διαδικασία: Επιτροπή των Ευρωπαϊκών Κοινοτήτων
   Αιτήματα της αναιρεσείουσας
   Η αναιρεσείουσα ζητεί από το Δικαστήριο:
   
               —
            
            
               να εξαφανίσει τη διάταξη του Πρωτοδικείου της 9ης Ιανουαρίου 2006 στην υπόθεση T-177/05, Φινλανδική Δημοκρατία κατά Επιτροπής των Ευρωπαϊκών Κοινοτήτων, να κηρύξει παραδεκτή την προσφυγή που άσκησε η Φινλανδική Δημοκρατία δυνάμει του άρθρου 230 ΕΚ και η να αναπέμψει την υπόθεση ενώπιον του Πρωτοδικείου για να αποφανθεί αυτό επί της ουσίας, καθώς και να κρίνει ότι η Επιτροπή οφείλει να επιστέψει στη Φινλανδία τα δικαστικά έξοδα και της αναιρετικής διαδικασίας.
            
         Λόγοι αναιρέσεως και κύρια επιχειρήματα
   Η Φινλανδική Δημοκρατία θεωρεί ότι το Πρωτοδικείο παραβίασε με τη διάταξή του το κοινοτικό δίκαιο υπό την έννοια του άρθρου 58 του Οργανισμού του Δικαστηρίου.
   Η Φινλανδική Δημοκρατία θεωρεί ότι το Πρωτοδικείο υπέπεσε σε νομική πλάνη δεχόμενο ότι τα επίμαχα έγγραφα της Επιτροπής δεν αποτελούν πράξεις δεκτικές προσφυγής κατά το άρθρο 230 ΕΚ.
   Κατά την άποψη της Φινλανδικής Δημοκρατίας, τα επίμαχα έγγραφα της Επιτροπής συνιστούν πράξεις δεκτικές προσφυγής κατά το άρθρο 230 ΕΚ.
   Με τη βαλλόμενη απόφασή της η Επιτροπή στέρησε τη Φινλανδία από τη δυνατότητα να προβεί σε υπό αίρεση πληρωμή υπό την έννοια της νομολογίας του Δικαστηρίου.
   Έτσι, η επίμαχη απόφαση της Επιτροπής έχει έννομα αποτελέσματα τα οποία δεσμεύουν τη Φινλανδία, υπό την έννοια της νομολογίας περί της εφαρμογής του άρθρου 230 ΕΚ, θίγουν τα συμφέροντά της και μεταβάλλουν σαφώς τη νομική της κατάσταση. Επιπλέον, η επίμαχη απόφαση στέρησε τη Φινλανδία από ένα δικαίωμα, οπότε είναι μια απόφαση που τη θίγει.